Nordjyllands Politi efterlyser den 45-årig kvinde Tina Mørk Ustrup og hendes fire uger gamle spædbarn, der begge er forsvundet fra kvindens bopæl i Hjørring. Det meddeler politiet i en pressemeddelelse. Hjørring Kommune er bekymret for barnets trivsel, sundhed og udvikling, og derfor efterlyser politiet nu kvinden og barnet i pressen. Tina Mørk Ustrup beskrives som 45 år gammel, 170-175 centimeter høj, med langt krøllet hår. Hun har en mindre piercing ved underlæben og en mindre piercing ved næsen. Hvis man ved, hvor kvinden opholder sig, eller man ser hende eller blot har andre oplysninger i sagen, skal man straks ringe til Nordjyllands Politi på telefon 114.

Opsummering:
En kvinde er forsvundet med sit fire uger gamle spædbarn - Hjørring Kommune er bekymret for barnets trivsel.